Dewleta Tirkî ya îşxalkare û çeteyanê ci dewêka qezaya Zirganî ya Serêkanîyê rê hêriş kerd. Dewa Kesra de zî şervananê QSD'yî di hucreyê çeteyan çin kerdî.
Îşxalkaran goreyê wextê herême saete 03:00 de qezaya Zirganî ya Serêkanîye de hêriş kerd serê dewa Sefehî. Hêriş de mabênê îxalkaranê Tirkî û şervananê QSD'yî de şerêko çêtin qewimîyayo. Ame vatene ke şer de zafê çeteyî ameyî kiştene.
Dewa Kesra ya Zirganî de zî di hucreyê çeteyan ameyî çinkerdene.
Heman şewe pêroyê Vakur û Rojakewtena Sûrîye de teyarayê keşfî yê bêmerdimî yê dewleta Tirkî ya îşxalkare fetilîyayê.
